'n Eer dat ons verset in die verlede so invloedryk was en ernstig opgeneem is, dat daar nou 'n hofinterdik teen ons gekry moes word. Hierdie eer kom egter nie ons alleen toe nie, omdat ons nie die enigste organisasie/groepering in volksgelere is wat al menigmaal in die verlede gekant was teen sekere gebeure by die VTM onder aanvoer van Gert Opperman nie.
Wat wel waar is, is dat die jeug van die Verkenners en van Bravoland genooi is vir 'n jeugvergadering waarna verskeie vryheidsgesinde jeugorganisasies genooi is. Dit is gladnie 'n inisiatief van die Verkenners of van Bravoland nie.
Hy en sy "direksie" het die vermeutelheid om ons te wil arresteer vir betreding op 'n plek wat vir ons as volk kosbaar is. Dit alles teen die agtergrond van ons optrede en verset in die verlede wat in belang was van die Voortrekkermonument en dit wat ons na aan die hart lê.
Intussen is Gert en sy meelopers besig om dit te vertrap. Op die korttermyn mag dit lyk of hulle daarmee wegkom, maar die lewe is mos maar baie soos 'n wiel... Hy moet net nie eendag dink dat jammer alles gaan regmaak nie.Ons sal hierdie daad van vyandigheid onthou teen die agtergrond van die gebeure wat dit vooraf gegaan het. Hier volg dan ook die mediaverklaring van die Verkennersbeweging van Suid-Afrika.